Comparses i Penyes de Paterna desenvolupen plans d'autoprotecció per a millorar la seguretat de les seues seus festeres
19/08/2020

# Comparses i Penyes de Paterna desenvolupen plans d'autoprotecció per a millorar la seguretat de les seues seus festeres

[![Comparses i Penyes de Paterna desenvolupen plans d'autoprotecció per a millorar la seguretat de les seues seus festeres](/images/noticias/2020/08/Moros-y-Cristianos.jpg)](/images/noticias/2020/08/Moros-y-Cristianos.jpg)

19.08.2020

*   El Ayuntamiento de Paterna colabora con esta iniciativa que permitirá establecer protocolos de actuación anti-Covid para cada local, en función de sus características.
*   Estos planes que ya se están realizando establecen el aforo de cada local, y evalúan las acciones necesarias para prevenir posibles situaciones de emergencia, evitar riesgos y establecer medidas de seguridad para los usuarios del recinto.

Les comparses de moros i cristians i penyes coeteres de Paterna estan desenvolupant plans d'autoprotecció per a millorar la seguretat i previndre emergències en els seus locals.

Amb aquesta iniciativa, que sorgeix de la Federació Intercomparses i de Interpenyes, es coneixerà l'aforament real de cada local i, a més, s'establiran protocols anti-covid que permeten previndre la propagació del coronavirus en les seus festeres.

Els plans d'autoprotecció comprenen una memòria de riscos que avalua les possibles emergències que es poden produir en el desenvolupament de l'activitat festera. A més, indica xicotetes adequacions dels locals, per a les quals es requereix un alçament de pla del local i la implantació de mesures d'emergència quant a enllumenat i extinció d'incendis. Així mateix, en aquests plans també s'inclouen actuacions per a la prevenció d'agressions sexuals en els locals festers.

Respecte als protocols d'actuació per a evitar la propagació del coronavirus, els plans d'autoprotecció hauran d'anar adaptant-se a l'evolució de la situació.

També s'inclouran en els plans d'autoprotecció les accions a dur a terme en cas d'ús de la via pública per a actes privats de cada entitat, que hauran de comptar amb control d'accés i limitació de l'aforament, entre altres mesures.

A més, en cadascuna de les associacions festeres es designarà un responsable de seguretat, a qui es formarà perquè conega i trasllade com actuar en cas d'emergència, així com de les mesures per a combatre el coronavirus en les seues seus.

Amb aquesta iniciativa pionera, Paterna fa un pas més en la prevenció i seguretat relacionada amb el desenvolupament de l'activitat festera que, a més, cobra especial importància en aquests moments per la situació especial que vivim amb la COVID-19.